als_Latn dik_Latn azb_Arab
Sali Berisha ndihet komod aty ku është, pikërisht në vendin e 7 në listën e PD-së për kandidat për deputet. Në një intervistë për ABC News, Berisha tha se mbështet çdo vendim të Lulzim Bashës të marrë deri tani.
“Pozicioni mund të isha edhe tre vende me lartë, mund të isha dhe dy vende me parë. Kjo nuk ka asnjë lidhje me mua, kjo është lista e PD e përpiluar nga kryetari i PD me të cilën i mendon dhe beson se fiton zgjedhjet”.
Ish-lideri i PD-së ka treguar dhe atë se çfarë nuk do t’i pëlqente tek Lulzim Basha. Megjithëse shumë analistë thonë se Basha po përpiqet të imitojë Berishën, për ish kryeministrin kjo nuk është e vërtetë.
“Unë nuk gjykoj se duhet të jem i përsëritshëm, për të mos thënë të jem i papërsëritshëm. PD është aty, pas një beteje prej 90 ditësh është në këmbë. Do ta quaja fatkeqësi nëse pasardhësi im do të më imitonte. Ishin të shumtë ata që thonin, jo je ti kryetari. Ai që muajin e parë ka drejtuar partinë në mënyrën e tij, atë që do pëlqeja më pak ishte imitimi”.
als_Latn als_Latn als_Latn als_Latn